2015. aasta Euroopa meistrivõistlused korvpallis
2015. aasta Euroopa meistrivõistlused korvpallis (ametliku nimega FIBA EuroBasket 2015) olid 39. Euroopa meistrivõistlused korvpallis. Finaalturniiril osales 24 meeskonda. Euroopa meistriks tuli Hispaania. Aastal 2011 valiti võistluste korraldajaks Ukraina, kuid riigi ebastabiilse olukorra tõttu tühistas FIBA suvel 2014 Ukraina korraldusõiguse ja määras korraldajateks Horvaatia, Läti, Prantsusmaa ja Saksamaa. Finaalturniir peeti 5.–20. septembril 2015 Zagrebis, Riias, Lille'is ja Berliinis.